Pepe Tapia

Pepe Tapia (egentlig José Alejandro Tapia Bustamante, født 3. april 1942 i Santiago de Chile, død 27. mai 2020 samme sted) var en chilensk sirkuskunstner og klovn/komiker. En av hans inspirasjonskilder var den amerikanske entertaineren Jerry Lewis.

Liv og virke

Bakgrunn
Han var eneste sønn av Angelino Tapia og Clara Bustamante. Han studerte ved Colegio Hispanoamericano.

Karriere
Han utviklet sin karriere i sirkusmiljøet, og opptrådte også i magasinselskapet Bim Bam Bum.

I 1970 debuterte han på fjernsyn, som klovnen Bombín i programmet Teleminimundo på Televisión Nacional de Chile (TVN). Der opptrådte han med trioen Chirola, Copucha y Cuchara. Siden opptrådte han i fjernsynsprogrammer som La tribunal de la risa, El show de Gloria Benavides, Jappening con ja, Dingolondango, Mediomundo, Sábados Gigantes (i segmentet Café Gigantes), Noche de Gigantes, Éxito og Vamos a ver, og andre programmer. Noen av hans rollekarakterer var tryllekunstneren Pepiosky Tapiosky, mekanikeren Parachoque Muñoz, bokseren Comboy Tapia og et postbud som fremførte frasen «la televisión penetra» (fjernsynet trenger igjennom). Den mest ihukomne karakter var Ruperto, en evig beiler som aldri formådde å gifte seg.

Han deltok i filmene Sonrisas de Chile (1969, instruert av José Bohr),, og Las historias de Sussi (1998), og i fjernsynsteateret i det berømte verk La pergola de las flores som ble produsert av TVN og Pontificia Universidad Católica de Chile i Santiagi i 1975. I 1986 opptrådte han på den XXVII. internasjonale sangfestivalen i Viña del Mar, og vant der «Sølvfakkelen».

I 2011 ble han diagnostisert med Alzheimers sykdom.

Han døde i Santiago i en alder av 78 år den 27. mai 2020 av en lungebetennelse forårsaket av covid-19, en sykdom som ble diagnostisert den 11. mai.

Referanser

Eksterne lenker 
 

Personer fra Santiago de Chile
Dødsfall relatert til covid-19 i Chile
Chilenske skuespillere
Humorister
Illusjonister